Dmitrij Miljutin

Dimitrij Aleksejevitsj Miljutin (russisk: Дмитрий Алексеевич Милютин, født 10. juli 1816 i Moskva, død 7. februar 1912 i Simeiz) var en russisk greve, general og krigsminister, bror til Nikolaj Miljutin.

Miljutin ble i 1833 offiser ved artilleriet, men ble flyttet i 1836 til generalstaben, som han allerede hadde tilhørt da han tjenestegjorde dels i garden, dels i Kaukasus samt en tid innehadde en lærerplass vid generalstabsakademiet. 

I 1854 ble Miljutin generalmajor, og fulgte i 1856 general fyrst Aleksandr Barjatinskij som stabssjef til Kaukasus och vant så denne mektige manns tillit slik  at han gjennom ham i 1860 fikk en fordelaktig stilling ved krigsministeriet og til och med ble anbefalt hos keiseren som etterfølger til den davarænde krigsminister Nikolaj Sukhozanet. 

Den 9. november 1861 overtok Miljutin også krigsministerporteføljen og visste å med sin dugelighet å slå ned det motstand, som det til da overmektige aristokratiet satte inn mot nykomlingen. Blant de tiltak som han gikk til innen krigsvesenet må påpekes tjenestetidens betydelige nedsetting, forvaltningens regulering og desentralisering ved innføring av militærdistriktsinndeling, forbedring av soldatenes stilling ved å avskaffe kroppsstraffer og ved innføring av nøyere kontroll, utferdigelse av ny rettegangsordning, forbedring av offisersutdannelsen, særskilt ved opprettelsen av de såkalte junkerskolene, arméens fordobling etter det polske opprør og tilslutt ved innføring av alminnelig verneplikt i 1874. 

Miljutin, som i 1878 hadde fått greveverdighet, fikk i 1881 avskjed fra ministerposten med feltmarskalks verdighet og medlemskap i riksrådet.

Han forfattet et stort antall militærvitenskapelige og krigshistoriske skrifter, blant annet historien om Suvorovs felttog i  1799.

 Referanser 

Kategori:Russiske offiserer
Kategori:Russiske forfattere
Kategori:Russiske politikere
Kategori:Personer fra Moskva